Държавен вестник, бр. 5, 2016 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  5
(3) Средното образование се удостоверя-
ва с диплома за средно образование или с 
диплома за средно специално образование, 
издадена съгласно Наредба № 4 от 2003 г. 
за документите за системата на народната 
просвета (ДВ, бр. 41 от 2003 г.). 
(4) Когато средното образование е придоби-
то в училище на друга държава, се представя 
удостоверение, издадено съгласно Наредба 
№ 2 от 2003 г. за признаване на завършени 
етапи на училищно обучение или степени на 
образование и професионална квалификация 
по документи, издадени от училища на чужди 
държави (ДВ, бр. 40 от 2003 г.). 
(5) Придобитата степен на професионална 
квалификация се удостоверява със свидетел-
ство за професионална квалификация или 
свидетелство за валидиране на професионална 
квалификация, издадено съгласно Наредба 
№ 4 от 2003 г. за документите за системата 
на народната просвета.
(6) За стаж по ал. 1, т. 4 се зачита прослу-
женото време на длъжност в хотелиерство-
то, ресторантьорството, туроператорската и 
туристическата агентска дейност, както и в 
организации, работещи в сферата на туризма, 
и се удостоверява с копие от трудова и/или 
осигурителна и/или служебна книжка.
(7) Организации, работещи в сферата на 
туризма, са общински предприятия по тури-
зъм, туристически информационни центро-
ве, неправителствени организации и други 
юридически лица, чиято дейност е свързана 
с реклама, разпространение на информация 
и популяризиране на българския местен и 
национален туристически продукт.
Чл. 8. (1) За придобиване на правоспособ-
ност за упражняване на професията „Екскур-
зовод“ е необходимо лицата по чл. 7, ал. 1 да 
са преминали през задължително стажуване 
към екскурзовод, вписан в Списъка на пра-
воспособните екскурзоводи, част от НТР, 
който е назначен от или работещ по сила на 
договор с туроператор, вписан в НТР, или с 
организация, работеща в сферата на туризма.
(2) Стажуването по ал. 1 е с минимална 
продължителност от 8 седмици и се удосто-
верява със служебна бележка, издадена от 
съответния туроператор или организация.
(3) Целта на практическата подготовка и 
на стажуването е да се изградят практически 
знания, умения и компетентности, необхо-
дими за упражняване на бъдещата професия 
„Екскурзовод“.
Раздел III 
 Изисквания към лицата, необходими за при­
добиване на правоспособност по професията 
„Екскурзовод“. Придобиване на удостоверение 
за правоспособност
Чл. 9. (1) Правоспособност на екскурзовод 
може да придобие всеки дееспособен български 
гражданин или гражданин на ЕС, на държа-
ва – страна по Споразумението за ЕИП, или 
на Конфедерация Швейцария, който отговаря 
на изискванията на тази наредба, в т.ч.:
1. има образование и професионална ква-
лификация съгласно чл. 7, ал. 1;
2. има практическа подготовка съгласно 
чл. 8;
3. е положил успешно изпит за придобиване 
на правоспособност;
4. не е лишен от правоспособност на екс-
курзовод; 
5. не е лишен от правото да упражнява 
екскурзоводска професия; 
6. владее български език.
(2) За екскурзоводите, които ще предос-
тавят екскурзоводски услуги на чужд език, 
се изисква представяне на документ, удосто-
веряващ ниво С1 на владеене на чужд език 
спрямо приетата Обща Езикова Европейска 
Рамка (ОЕЕР).
Чл. 10. (1) Изпит за придобиване на пра-
воспособност се полага от лицата по чл. 9, 
ал. 1 и по чл. 32, ал. 1.
(2) Изпитът за придобиване на правоспо-
собност се провежда в Министерството на 
туризма два пъти годишно. 
(3) Изпитът за придобиване на правоспо-
собност се провежда от изпитна комисия по 
въпросник, утвърден от министъра на туризма.
(4) Критериите за оценка и областите от 
знания, застъпени във въпросника по ал. 3, 
се обявяват предварително на кандидатите, 
като се публикуват на официалната интернет 
страница на Министерството на туризма.
Чл. 11. (1) Министърът на туризма със 
заповед определя деня и часа на провеждане 
на изпита, състава на комисията за провеж-
дане на изпита, както и допуснатите до изпит 
кандидати.
(2) Денят, часът и списъкът на допуснатите 
до изпит кандидати се обявяват в 14-дневен 
срок преди датата на провеждането на изпита 
в Министерството на туризма и се публику-
ват на официалната интернет страница на 
министерството.
Чл. 12. Изпитната комисия се състои от 
председател и до 8 членове. Като членове на 
комисията могат да бъдат включени пред-
ставители на: Министерството на туризма, 
Министерството на образованието и науката, 
Министерството на младежта и спорта, Светия 
синод на Българската патриаршия, Българ-
ската академия на науките и на браншови, 
продуктови и професионални туристически 
сдружения, вписани в НТР, по преценка на 
министъра на туризма. 
Чл. 13. До изпит се допускат за участие 
всички кандидати, които отговарят на предви-
дените условия и са представили изискуемите 
се документи.
Чл. 14. (1) За явяване на изпит за придоби-
ване на правоспособност кандидатът подава 
писмено заявление до министъра на туризма, 
към което прилага: